laion/Wikipedia-Exotic huggingface dataset:
জুড সুপান

জুড সুপান সেবামালালাইনায়কম (ইংরেজি: Jude Supan; জন্ম: ৩০ জুলাই ১৯৯৮; জুড সুপান নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব রিনাউন এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। ২০১৮–১৯ মৌসুমে, শ্রীলঙ্কান ক্লাব রিনাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮ সালে, সুপান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন। জুড সুপান সেবামালালাইনায়কম ১৯৯৮ সালের ৩০শে জুলাই তারিখে শ্রীলঙ্কার থিক্কমে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ২৯শে আগস্ট তারিখে, মাত্র ২০ বছর ও ৩০ দিন বয়সে, ডান পায়ে ফুটবল খেলায় পারদর্শী সুপান বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি শ্রীলঙ্কা ১–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে সুপান মাত্র ১ ম্যাচে অংশগ্রহণ করেছেন। ১৩ সেপ্টেম্বর ২০২১ পর্যন্ত হালনাগাদকৃত। "Bangladesh - Sri Lanka 0:1 (Friendlies 2018, August)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।  "Bangladesh - Sri Lanka, Aug 29, 2018 - International Friendlies - Match sheet"। Transfermarkt (ইংরেজি ভাষায়)। ২৯ আগস্ট ২০১৮। সংগ্রহের তারিখ ১৩ সেপ্টেম্বর ২০২১।  Strack-Zimmermann, Benjamin (২৯ আগস্ট ২০১৮)। "Bangladesh vs. Sri Lanka (0:1)"। National Football Teams। সংগ্রহের তারিখ ১৩ সেপ্টেম্বর ২০২১।  শ্রীলঙ্কা প্রবেশদ্বার ফুটবল প্রবেশদ্বার জীবনী প্রবেশদ্বার সকারওয়েতে জুড সুপান (ইংরেজি) ট্রান্সফারমার্কেটে জুড সুপান (ইংরেজি) ওয়ার্ল্ডফুটবল.নেটে জুড সুপান (ইংরেজি) ইএসপিএন এফসিতে জুড সুপান (ইংরেজি) ন্যাশনাল-ফুটবল-টিমস.কমে জুড সুপান (ইংরেজি)
ডিলন ডি সিলভা

ডিলন সেনান ডি সিলভা (ইংরেজি: Dillon De Silva; জন্ম: ১৮ এপ্রিল ২০০২; ডিলন ডি সিলভা নামে সুপরিচিত) হলেন একজন ইংরেজ-শ্রীলঙ্কান পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্স এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেন। ২০১৩–১৪ মৌসুমে, ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে ডি সিলভা ফুটবল জগতে প্রবেশ করেছেন এবং পরবর্তীকালে বার্কিং এবং কুইন্স পার্ক রেঞ্জার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব কুইন্স পার্ক রেঞ্জার্সের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০২১ সালে, ডি সিলভা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ডিলন সেনান ডি সিলভা ২০০২ সালের ১৮ই এপ্রিল তারিখে ইংল্যান্ডের লন্ডনের ক্যামডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০২১ সালের ৫ই জুন তারিখে, মাত্র ১৯ বছর, ১ মাস ও ১৮ দিন বয়সে, উভয় পায়ে ফুটবল খেলায় পারদর্শী ডি সিলভা লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫১তম মিনিটে মধ্যমাঠের খেলোয়াড় মুহাম্মদু ফসলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি লেবানন ২–৩ গোলের ব্যবধানে জয়লাভ করেছিল। ১৩ সেপ্টেম্বর ২০২১ পর্যন্ত হালনাগাদকৃত। "Dillon De Silva - Soccer player profile & career statistics"। Global Sports Archive। সংগ্রহের তারিখ ১৩ সেপ্টেম্বর ২০২১।  "U23s in profile: Dillon De Silva"। QPR। ২৯ জানুয়ারি ২০২১। সংগ্রহের তারিখ ১৩ সেপ্টেম্বর ২০২১।  "Lebanon - Sri Lanka, Jun 5, 2021 - World Cup qualification Asia - Match sheet"। Transfermarkt (ইংরেজি ভাষায়)। ৫ জুন ২০২১। সংগ্রহের তারিখ ১৩ সেপ্টেম্বর ২০২১।  "Lebanon vs. Sri Lanka - 5 June 2021"। Soccerway। ৫ জুন ২০২১। সংগ্রহের তারিখ ১৩ সেপ্টেম্বর ২০২১।  "Lebanon - Sri Lanka 3:2 (WC Qualifiers Asia 2019-2021, 2nd Round Group H)"। worldfootball.net। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।  Strack-Zimmermann, Benjamin (৫ জুন ২০২১)। "Lebanon vs. Sri Lanka (3:2)"। National Football Teams। সংগ্রহের তারিখ ১৩ সেপ্টেম্বর ২০২১।  শ্রীলঙ্কা প্রবেশদ্বার ফুটবল প্রবেশদ্বার জীবনী প্রবেশদ্বার সকারওয়েতে ডিলন ডি সিলভা (ইংরেজি) সকারবেসে ডিলন ডি সিলভা (ইংরেজি) ট্রান্সফারমার্কেটে ডিলন ডি সিলভা (ইংরেজি) ওয়ার্ল্ডফুটবল.নেটে ডিলন ডি সিলভা (ইংরেজি) ইএসপিএন এফসিতে ডিলন ডি সিলভা (ইংরেজি) ন্যাশনাল-ফুটবল-টিমস.কমে ডিলন ডি সিলভা (ইংরেজি)
মঞ্জরী অপেরা (চলচ্চিত্র)

মঞ্জরী অপেরা হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৭০ সালে অ্যাপোলো পিকচার্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, অজয় ব্যানার্জী, অনুপ কুমার। উত্তম কুমার সাবিত্রী চট্টোপাধ্যায় - মঞ্জরী দেবী অজয় ব্যানার্জী সত্য ব্যানার্জী জ্যোৎস্না বিশ্বাস তন্দ্রা বর্মণ বাসন্তী চ্যাটার্জী বনানী চৌধুরী - মঞ্জরীর মা গীতা দে অনুপ কুমার অমর মল্লিক সরজুবালা - তারাসুন্দরী সকল গানের সুরকার সুধীন দাশগুপ্ত। "Watch Manjari Opera | Prime Video"। www.amazon.com। সংগ্রহের তারিখ ২০২১-০৯-১৪।  "Manjari Opera (1970) - Review, Star Cast, News, Photos"। Cinestaan। ২০২১-০৯-১৪ তারিখে মূল থেকে আর্কাইভ করা। সংগ্রহের তারিখ ২০২১-০৯-১৪।  "Manjari Opera on Moviebuff.com"। Moviebuff.com। সংগ্রহের তারিখ ২০২১-০৯-১৪।  "Cinematographer Baidyanath Basak passes away"। The Indian Express (ইংরেজি ভাষায়)। ২০২০-০৬-০৫। সংগ্রহের তারিখ ২০২১-০৯-১৪।  "সংরক্ষণাগারভুক্ত অনুলিপি"। ১৪ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২১।  ইন্টারনেট মুভি ডেটাবেজে মঞ্জরী অপেরা (ইংরেজি)
চালানা চামিরা

চালানা চামিরা মিগালাহান্দিগে (ইংরেজি: Chalana Chameera; জন্ম: ১০ জানুয়ারি ১৯৯৩; চালানা চামিরা নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। শ্রীলঙ্কান ক্লাব সোন্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সোন্ডার্সের হয়ে খেলার করার পর ২০১৫–১৬ মৌসুমে তিনি শ্রীলঙ্কা নৌবাহিনীতে যোগদান করেছেন। শ্রীলঙ্কা নৌবাহিনীতে দুই মৌসুম অতিবাহিত করার পর কলম্বোর সাথে চুক্তি স্বাক্ষর করেছেন। পরবর্তীকালে, তিনি পুনরায় সোন্ডার্সের হয়ে খেলেছেন। ২০২০–২১ মৌসুমে, তিনি সোন্ডার্স হতে পুনরায় কলম্বোতে যোগদান করেছেন। ২০১৫ সালে, চামিরা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন। চালানা চামিরা মিগালাহান্দিগে ১৯৯৩ সালের ১০ই জানুয়ারি তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৫ সালের ২৩শে ডিসেম্বর তারিখে, ২২ বছর, ১১ মাস ও ১৩ দিন বয়সে, ডান পায়ে ফুটবল খেলায় পারদর্শী চামিরা নেপালের বিরুদ্ধে অনুষ্ঠিত ২০১৫ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি শ্রীলঙ্কা ১–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে চামিরা সর্বমোট ৩ ম্যাচে অংশগ্রহণ করেছেন। ১৩ সেপ্টেম্বর ২০২১ পর্যন্ত হালনাগাদকৃত। "Nepal - Sri Lanka 0:1 (Friendlies 2015, December)"। worldfootball.net। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।  "Nepal - Sri Lanka, Dec 23, 2015 - Match sheet"। Transfermarkt (ইংরেজি ভাষায়)। ২৩ ডিসেম্বর ২০১৫। সংগ্রহের তারিখ ১৩ সেপ্টেম্বর ২০২১।  "Nepal vs. Sri Lanka - 23 December 2015"। Soccerway। ২৩ ডিসেম্বর ২০১৫। সংগ্রহের তারিখ ১৩ সেপ্টেম্বর ২০২১।  Strack-Zimmermann, Benjamin (২৩ ডিসেম্বর ২০১৫)। "Nepal vs. Sri Lanka (0:1)"। National Football Teams। সংগ্রহের তারিখ ১৩ সেপ্টেম্বর ২০২১।  শ্রীলঙ্কা প্রবেশদ্বার ফুটবল প্রবেশদ্বার জীবনী প্রবেশদ্বার সকারওয়েতে চালানা চামিরা (ইংরেজি) ট্রান্সফারমার্কেটে চালানা চামিরা (ইংরেজি) ওয়ার্ল্ডফুটবল.নেটে চালানা চামিরা (ইংরেজি) ইএসপিএন এফসিতে চালানা চামিরা (ইংরেজি) ন্যাশনাল-ফুটবল-টিমস.কমে চালানা চামিরা (ইংরেজি)
মুহাম্মদ আকিব

মুহাম্মদ আকিব মুহাম্মদ ফয়জাল (ইংরেজি: Mohamed Aakib; জন্ম: ২৬ জুন ২০০০; মুহাম্মদ আকিব নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৮–১৯ মৌসুমে, শ্রীলঙ্কান ক্লাব কলম্বোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বোর হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি রিনাউনে যোগদান করেছেন। রিনাউনে মাত্র এক মৌসুম অতিবাহিত করার পর পুনরায় কলম্বোর সাথে চুক্তি স্বাক্ষর করেছেন। ২০১৯ সালে, আকিব শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১০ ম্যাচে ২টি গোল করেছেন। মুহাম্মদ আকিব মুহাম্মদ ফয়জাল ২০০০ সালের ২৬শে জুন তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৯ সালের ২৮শে মে তারিখে, মাত্র ১৮ বছর, ১১ মাস ও ২ দিন বয়সে, ডান পায়ে ফুটবল খেলায় পারদর্শী আকিব লাওসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি লাওস ১–২ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই শ্রীলঙ্কার জার্সি গায়ে নিজের প্রথম গোলটি করেছেন; ম্যাচের ১১তম মিনিটে চরিথা রথনায়কের অ্যাসিস্ট হতে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে আকিব সর্বমোট ৮ ম্যাচে ২টি গোল করেছেন। ১৩ সেপ্টেম্বর ২০২১ পর্যন্ত হালনাগাদকৃত। "Laos - Sri Lanka, May 28, 2019 - International Friendlies - Match sheet"। Transfermarkt (ইংরেজি ভাষায়)। ২৮ মে ২০১৯। সংগ্রহের তারিখ ১৩ সেপ্টেম্বর ২০২১।  Strack-Zimmermann, Benjamin (২৮ মে ২০১৯)। "Laos vs. Sri Lanka (2:1)"। National Football Teams। সংগ্রহের তারিখ ১৩ সেপ্টেম্বর ২০২১।  "Laos - Sri Lanka 2:1 (Friendlies 2019, May)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।  শ্রীলঙ্কা প্রবেশদ্বার ফুটবল প্রবেশদ্বার জীবনী প্রবেশদ্বার সকারওয়েতে মুহাম্মদ আকিব (ইংরেজি) ট্রান্সফারমার্কেটে মুহাম্মদ আকিব (ইংরেজি) ওয়ার্ল্ডফুটবল.নেটে মুহাম্মদ আকিব (ইংরেজি) ইএসপিএন এফসিতে মুহাম্মদ আকিব (ইংরেজি) ন্যাশনাল-ফুটবল-টিমস.কমে মুহাম্মদ আকিব (ইংরেজি)
শিবগঞ্জ পৌরসভা

শিবগঞ্জ পৌরসভা নামে বাংলাদেশে ২টি পৌরসভা রয়েছে। যথাঃ শিবগঞ্জ পৌরসভা, চাঁপাইনবাবগঞ্জ; শিবগঞ্জ পৌরসভা, বগুড়া। এটি বাংলাদেশের পৌরসভা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ম্যান ইন ইন্ডিয়া

ম্যান ইন ইন্ডিয়া হলো নৃবিজ্ঞানের উপর একটি আন্তর্জাতিক মানের ত্রৈমাসিক পত্রিকা। এটি মূলত দক্ষিণ এশীয় দেশগুলির জৈবিক ও সমাজ সংস্কৃতিক নৃতত্ত্ব, প্রত্নতত্ত্ব, ভাষাতত্ত্ব এবং লোক-সংস্কৃতির বিষয়  নিয়ে প্রকাশিত হয়। তথ্যসমৃদ্ধ মৌলিক নিবন্ধ, টীকা-টিপ্পনী  পর্যালোচনার নিবন্ধ,গবেষণা পত্রাদি ইংরাজীতে প্রকাশিত হয়। বর্তমানে পত্রিকাটি ভারতের নতুন দিল্লিতে অবস্থিত সিরিয়াল পাবলিকেশন্স প্রাইভেট লিমিটেড দ্বারা প্রকাশিত হয়।   এটি ভারতে প্রকাশিত প্রথম নৃতাত্ত্বিক জার্নাল এবং ভারতের নৃবিজ্ঞানের জনক শরৎচন্দ্র রায় কর্তৃক প্রতিষ্ঠিত হয় এবং ১৯২১ খ্রিস্টাব্দে প্রথম প্রকাশিত হয়। প্রখ্যাত নৃতত্ত্ববিদ অধ্যাপক নির্মলকুমার বসু ১৯৫১ খ্রিস্টাব্দ হতে ১৯৭২ খ্রিস্টাব্দ পর্যন্ত দীর্ঘ সময়ের সম্পাদক ছিলেন। ড.সুমহান বন্দ্যোপাধ্যায় এই আন্তর্জাতিক জার্নালের বর্তমান সম্পাদক। Upadhyay, Vijay S. and Gaya Pandey. Indian Anthropologists - Sarat Chandra Roy: The Father of Indian Ethnography (1871–1942) in History of Anthropological Thought, Concept Publishing Company, 1993, p. 397-8.
ইসলামি রাষ্ট্র

ইসলামী রাষ্ট্র (আরবি: الدولة الإسلامية ad-dawlah al-islamīyah) হল এক প্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামী সরকার প্রতিষ্ঠিত হয়েছে। পরিভাষা হিসেবে ইসলামী রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামী রাষ্ট্রের ধারণা মোল্লা ওমর, সাইয়েদ আবুল আ'লা মওদুদী, রুহুল্লাহ্‌ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামী রাষ্ট্রের আইনি উৎস ইসলামি আইনে প্রোথিত। ইসলামী রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে। তবে এই বিষয়টি নিয়ে বিপরীত মতও পরিলক্ষিত হয়। এবং অনেকের ধারণা সেটাই মৌলিক ধারণা। বর্তমানে অনেক মুসলিম রাষ্ট্র তাদের আইন ব্যবস্থায় ইসলামী আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত। ইসলামী রাষ্ট্রে আল্লাহর আইন তথা পবিত্র কুরআনের আলোকে রাষ্ট্র পরিচালনা অন্যতম বিধান। খিলাফত ইসলামি রাজতন্ত্র ইসলামবাদ Why Islamic States Would Be Bad for Muslims
মুহাম্মদ মুশতাক

মুহাম্মদ মুশতাক মহিদ্দিন (ইংরেজি: Mohamed Mushtaq; জন্ম: ১৬ ডিসেম্বর ১৯৯৮; মুহাম্মদ মুশতাক নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব আপ কান্ট্রি এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। শ্রীলঙ্কান ক্লাব ইয়াং স্টারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইয়াং স্টারের হয়ে খেলার পর ২০২০–২১ মৌসুমে তিনি আপ কান্ট্রিতে যোগদান করেছেন। ২০১৯ সালে, মুশতাক শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১ ম্যাচে ১টি গোল করেছেন। মুহাম্মদ মুশতাক মহিদ্দিন ১৯৯৮ সালের ১৬ই ডিসেম্বর তারিখে শ্রীলঙ্কায় জন্মগ্রহণ করেছেন। ২০১৯ সালের ৩১শে আগস্ট তারিখে, মাত্র ২০ বছর, ৮ মাস ও ১৫ দিন বয়সে, ডান পায়ে ফুটবল খেলায় পারদর্শী মুশতাক সংযুক্ত আরব আমিরাতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫৮তম মিনিটে মধ্যমাঠের খেলোয়াড় নিরেশ সুন্দরারাজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ১–৫ গোলের ব্যবধানে জয়লাভ করেছিল। জাতীয় দলের হয়ে ম্যাচেই শ্রীলঙ্কার জার্সি গায়ে প্রথম গোলটি করেছেন; ম্যাচের ৬৩তম মিনিটে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে মুশতাক মাত্র ১ ম্যাচে ১টি গোল করেছেন। ১৩ সেপ্টেম্বর ২০২১ পর্যন্ত হালনাগাদকৃত। Strack-Zimmermann, Benjamin (৩১ আগস্ট ২০১৯)। "United Arab Emirates vs. Sri Lanka (5:1)"। National Football Teams। সংগ্রহের তারিখ ১৩ সেপ্টেম্বর ২০২১।  "UA Emirates - Sri Lanka 5:1 (Friendlies 2019, August)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।  শ্রীলঙ্কা প্রবেশদ্বার ফুটবল প্রবেশদ্বার জীবনী প্রবেশদ্বার সকারওয়েতে মুহাম্মদ মুশতাক (ইংরেজি) ট্রান্সফারমার্কেটে মুহাম্মদ মুশতাক (ইংরেজি) ওয়ার্ল্ডফুটবল.নেটে মুহাম্মদ মুশতাক (ইংরেজি) ন্যাশনাল-ফুটবল-টিমস.কমে মুহাম্মদ মুশতাক (ইংরেজি)
কোয়েশ্চেনিং দ্য ভেইল (বই)

কোয়েশ্চেনিং দ্য ভেইল: মুসলিম মহিলাদের জন্য খোলা চিঠি মার্নিয়া লাজরেগের ২০০৯ সালের একটি বই, যা প্রিন্সটন ইউনিভার্সিটি প্রেস দ্বারা প্রকাশিত। লেজরেগ বইটিতে নারীরা ইসলামী হিজাব বা বোরখা (খিমার) কেন পরিধান করে, এবং প্রতিটি অধ্যায়ে তিনি পাঠকদের কাছে চিঠির আকারে এই প্রশ্ন জিজ্ঞাসা করেন। হফস্ট্রা ইউনিভার্সিটির ড্যানিয়েল ভারিস্কো বইটিকে বর্ণনা করেছেন "ধর্মনিরপেক্ষ দৃষ্টিকোণ থেকে, পর্দার বিরুদ্ধে এই ক্ষেত্রে একটি পোলেমিক"। Ethnicity and Race in a Changing World: একটি পর্যালোচনা জার্নাল বলেছে যে "পর্দার প্রতি দৃষ্টি আকর্ষণ করে - একটি বিষয় যা লেখক দাবি করেছেন 'বৃহত্তর রাজনৈতিক আবহাওয়ার কারণে গুরুত্বহীন' ইসলামী সমাজের সমসাময়িক ভূমিকা এবং 'পশ্চিমের' সাথে এর সম্পর্ক আমাদের উপলব্ধি আলোকিত করুন। " হান্টার কলেজে সমাজবিজ্ঞানের অধ্যাপক এবং নিউইয়র্ক গ্র্যাজুয়েট সেন্টারের সিটি ইউনিভার্সিটির অধ্যাপক লাজরেগ আলজেরিয়ায় জন্মগ্রহণকারী একজন মুসলিম মহিলা। তিনি মেয়ে হিসেবে হিজাব পরতেন কারণ তার পিতামহ তাকে বলেছিলেন। বইটি একটি সূচনা দিয়ে শুরু হয় যেখানে ল্যাজরেগ তার পূর্বে প্রকাশিত বিবৃতিগুলির রূপরেখা দিয়েছিলেন, যেখানে তিনি নারীদের পর্দা বা মুসলিম পুরুষদের থেকে উদ্ধার করার প্রয়োজনের ধারণার সমালোচনা করেছিলেন এবং ইসলাম নারীদের উপর অত্যাচার করে এমন ধারণার সমালোচনা করেছিলেন। প্রবর্তনের পর পাঁচটি অধ্যায় আছে। অধ্যায় ১ শালীনতা দেখানোর জন্য হিজাব পরা নিয়ে আলোচনা করেছে। দ্বিতীয় অধ্যায়ে হিজাব পুরুষদের নারীর দিকে অগ্রসর হতে বাধা দেয় কিনা তা নিয়ে আলোচনা করা হয়েছে। তৃতীয় অধ্যায়ে হিজাবকে মুসলিম পরিচয়ের চিহ্নিতকারী হিসেবে ব্যবহার করার বিষয়ে আলোচনা করা হয়েছে। চতুর্থ অধ্যায় ধর্মীয় বিশ্বাস এবং ধার্মিকতার বিষয়ে বিষয়টি বিশ্লেষণ করে। অধ্যায় ৫ -এ লেখক তার বিশ্বাসের কথা বলেছেন যে মহিলাদের হিজাব পরা উচিত নয়। ভ্যারিসকো এটিকে "একটি আকর্ষণীয় বই" বলে বর্ণনা করেছেন, যারা পর্দা নিষিদ্ধ করবে তাদের ধর্মনিরপেক্ষ ধর্মদ্রোহী এবং যারা মুসলিম নারী সচেতনভাবে তাদের ধর্ম এবং তাদের যৌনতাকে স্ব-পরিবেশনকারী পুরুষের দৃষ্টি এড়ানোর নিরর্থক প্রচেষ্টার জন্য চ্যালেঞ্জ করে। "টেক্সাস বিশ্ববিদ্যালয়ের ফয়েগে শিরাজী বলেছিলেন যে "লেখা সৎ এবং পড়া সহজ, এবং তিনি গুরুত্বপূর্ণ বিষয় তুলে ধরেছেন যা আরও পরীক্ষা করা উচিত।" তাদের নিজস্ব শর্তে, এবং যদিও এমন কিছু মহিলা আছেন যারা পর্দা করতে চান না এবং এটি "ভুল কারণে" পরেন না, এমন অনেক মহিলা আছেন যারা বোরখা পরতে চান এবং প্রশ্ন করেন না। বোলগনা বিশ্ববিদ্যালয়ের এবং সুইস জনস হপকিন্স বিশ্ববিদ্যালয়ের সুজানা মানসিনি বলেছেন যে লাজরেগের যুক্তি যে হিজাব মুসলিম মহিলাদের তাদের দেহের স্বায়ত্তশাসন থেকে অস্বীকার করে এবং তাদের দেহে তাদের হ্রাস করে তা "যুক্তিযুক্ত" তবে এই যুক্তিটি আইনগতভাবে সমর্থন করা উচিত নয় হিজাব নিষিদ্ধ।
জাহরা এশরাগি

জেহরা এশরাগী খোমেইনী (ফার্সি: زهرا اشراقی, প্রতিবর্ণীকৃত: জেহরা এশরাগী) (জন্ম ১৯৬৪) একজন ইরানি কর্মী এবং প্রাক্তন সরকারি কর্মকর্তা। তিনি নারীবাদ এবং মানবাধিকারে বিশ্বাস করেন। তিনি নারীদের প্রতি বৈষম্যের একজন স্পষ্টভাষী সমালোচক। তাঁর বিদ্রোহী পিসি -জেহরা মোস্তফাভি খোমেইনীর নামে তাঁর নামকরণ করা হয়েছিল। ২০০৪ সালের সংসদ নির্বাচনে জেহরা এবং প্রায় দুই হাজার অন্যান্য সংস্কারবাদী প্রার্থীকে নির্বাচনে অংশ নিতে বাধা দেওয়া হয়েছিল। এশরাগী ১৯৬৪ সালে জন্মগ্রহণ করেছিলেন। তিনি আয়াতুল্লাহ খোমেইনীর নাতনী। তিনি দর্শন বিষয়ের একজন স্নাতক। জেহরা বলেছেন যে ইরানের সংবিধানেই নারীর প্রতি বৈষম্যমূলক আচরণ অন্তর্ভুক্ত রয়েছে। ২০০৬ সালে চালু করা, নারীদের বিরুদ্ধে বৈষম্যমূলক আইন পরিবর্তনের জন্য এক মিলিয়ন স্বাক্ষর আবেদনের প্রকল্পে তিনি স্বাক্ষর করেছেন। জেহরা ইরানের নারীদের জন্য বাধ্যতামূলক পরিধান রীতি - নীতিও বিরোধিতা করেছেন। জেহরা এশরাগী চান মাথায় স্কার্ফ পরা আর যেন বাধ্যতামূলক না হয়। তিনি বিশ্বাস করেন যে: "আমাদের সংবিধানে এখনও বলা আছে যে পুরুষ পরিবারের কর্তা এবং নারী একজন অনুগত স্ত্রী যিনি পরিবারের জন্য নিজেকে উৎসর্গ করেন। কিন্তু এখানে সমাজে পরিবর্তন হয়েছে, বিশেষ করে গত ১০ বছরে। আমি নিশ্চিত যে যদি আমার দাদু এখন এখানে থাকতেন, তিনি খুবই ভিন্ন ধারণা পোষণ করতেন।" তিনি আরও বলেছিলেন, "আমার দাদুর অনুমোদিত সংবিধানে বলা হয়েছে যে কেবল একজন পুরুষই রাষ্ট্রপতি হতে পারেন ... আমরা 'পুরুষ' শব্দকে 'যে কেউ' এই শব্দে পরিবর্তিত করতে চাই। কিন্তু এখানে বৈষম্য শুধু সংবিধানে নেই। একজন নারী হিসেবে, যদি আমি দেশ ছাড়ার জন্য পাসপোর্ট পেতে চাই, অস্ত্রোপচার করাতে চাই, এমনকি প্রায় শ্বাস নিতে হলেও, আমার স্বামীর অনুমতি নিতে হবে।" প্রেসিডেন্ট খাতামির অধীনে, জেহরা এশরাগী স্বরাষ্ট্র মন্ত্রণালয়ের যুব বিষয়ক দায়িত্বে নিযুক্ত ডেপুটির একজন উপদেষ্টা ছিলেন। তিনি ২০০৮ সালের সংসদ নির্বাচনে সংস্কারবাদী জোটের যুব সদর দপ্তরের প্রধানও ছিলেন। ১৯৮৩ সালে, এসরাগী মোহাম্মদ রেজা খাতামিকে বিবাহ করেন। খাতামি হলেন ইসলামী ইরান পার্টিসিপেশন ফ্রন্টের প্রাক্তন প্রধান, এটি ইরানের প্রধান সংস্কারবাদী দল। এছাড়া তিনি প্রাক্তন রাষ্ট্রপতি মোহাম্মদ খাতামির ছোট ভাই। তাঁদের দুটি সন্তান আছে, একটি মেয়ে যার নাম ফতেমা এবং একটি ছেলে যার নাম আলি। ইরানে নারী "سرگذشت فرزندان آیت الله خمینی"।  "Khomeini's Rebel Grandchildren"। সংগ্রহের তারিখ ১৩ সেপ্টেম্বর ২০২১।  "Khomeini's Granddaughter On Iran's 'Critical Situation,' Sanctions, Facebook"। Radio Free Europe। ১৫ জানুয়ারি ২০১৩। সংগ্রহের তারিখ ২০ ফেব্রুয়ারি ২০১৩।  "Khomeini's granddaughter fights for women's rights"। The Washington Times। Tehran। ১৮ জুন ২০০৫। সংগ্রহের তারিখ ২০ ফেব্রুয়ারি ২০১৩।  Freeman, Colin (১৯ জুন ২০০৫)। "'If I want to breathe I must have permission from my husband'"। The Telegraph। Tehran। সংগ্রহের তারিখ ২০ ফেব্রুয়ারি ২০১৩।  "Iranian Women you Should Know: The Khomeini Women"। সংগ্রহের তারিখ ১৩ সেপ্টেম্বর ২০২১।  Sciolino, Elaine (২ এপ্রিল ২০০৩)। "Daughter of the Revolution Fights the Veil"। The New York Times। সংগ্রহের তারিখ ৯ অক্টোবর ২০১২।  "Sayyid Mohammad-Reza Khatami"। JRank Encyclopedia। ১৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৩।  Interview with Zahra Eshraghi, The New York Times, 2003 টেমপ্লেট:Ruhollah Khomeini
বিকেশ কুথু

বিকেশ কুথু (নেপালি: बिकेश कुथु, ইংরেজি: Bikesh Kuthu; জন্ম: ২৪ জুন ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে গোলরক্ষক হিসেবে খেলেন। ২০১৮–১৯ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে চার মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন। ২০১৪ সালে, বিকেশ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে ২০১২ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। বিকেশ কুথু ১৯৯৩ সালের ২৪শে জুন তারিখে নেপালের সিন্ধুপালচোকে জন্মগ্রহণ করেছেন এবং সেখানেই তার শৈশব অতিবাহিত করেছেন। বিকেশ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৪ সালের ২১শে সেপ্টেম্বর তারিখে তিনি ২০১৪ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বিকেশ ইন্দোনেশিয়ায় অনুষ্ঠিত ২০১৪ এশিয়ান গেমসের জন্য ২০১৪ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ১ ম্যাচে অংশগ্রহণ করেছেন। ২০১২ সালের ২৬শে আগস্ট তারিখে, মাত্র ১৯ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী বিকেশ ক্যামেরুনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৭তম মিনিটে গোলরক্ষক রিতেশ থাপার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ক্যামেরুন ০–৫ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি হজম করেছেন; ম্যাচের ৭৭তম মিনিটে জোসেফ জুলিয়েন মোমাসোর গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। নেপালের হয়ে অভিষেকের বছরে বিকেশ মাত্র ১ ম্যাচে অংশগ্রহণ করেছেন। ১৩ সেপ্টেম্বর ২০২১ পর্যন্ত হালনাগাদকৃত। "Nepal U23 vs. Japan U23 - 21 September 2014"। Soccerway। ২১ সেপ্টেম্বর ২০১৪। সংগ্রহের তারিখ ১৩ সেপ্টেম্বর ২০২১।  "Nepal vs. Cameroon A' - 26 August 2012"। Soccerway। ২৬ আগস্ট ২০১২। সংগ্রহের তারিখ ১৩ সেপ্টেম্বর ২০২১।  Strack-Zimmermann, Benjamin (২৬ আগস্ট ২০১২)। "Nepal vs. Cameroon (0:5)"। National Football Teams। সংগ্রহের তারিখ ১৩ সেপ্টেম্বর ২০২১।  সকারওয়েতে বিকেশ কুথু (ইংরেজি) ট্রান্সফারমার্কেটে বিকেশ কুথু (ইংরেজি) ওয়ার্ল্ডফুটবল.নেটে বিকেশ কুথু (ইংরেজি) ইএসপিএন এফসিতে বিকেশ কুথু (ইংরেজি) ন্যাশনাল-ফুটবল-টিমস.কমে বিকেশ কুথু (ইংরেজি)